מסמך זה הוא חומר גלם שנאסף על ידי התחקירנים והעורכים של התוכנית "חיים חדשים".

המסמך מיועד לגולשים אשר צפו בתוכנית ומעוניינים להעמיק או לקרוא את חומר הרקע אשר הוביל אותנו בבניית התוכנית. החומר נאסף ממקורות שונים ברחבי האינטרנט, מספרים, מקטעי וידאו ועוד.

ייתכן ובמסמך יימצאו שגיאות בהפניות למראה המקום או קישורים לא רלוונטיים, אך כאמור, הם רק נתנו לנו את ההשראה לכתיבת השאלות ושימשו אותנו כבסיס לייצור התוכן.   
במידה והגעתם לכאן במקרה, מומלץ קודם לצפות בתוכניות "חיים חדשים" בקישור הבא: <http://www.kab.co.il/kabbalah/short/102412>

**חומר רקע לשיחה "חיים חדשים", מס' 434**

**משמעות חגי ישראל**

**מטרות:**

בסדרת תכניות החגים הבאה נרצה לנתח כל חג וחג בצורה שיטתית. נרצה להתרכז ב-3 תדרים עיקריים:

* **תדר חברתי** - עד כמה אנחנו כעם וחברה מימשנו את עצמנו בשנה החולפת, כל חג יעזור לנו לעשות בדיקה וחשבון נפש עד כמה אנחנו כעם וחברה ישראלית מימשנו ביננו את החיבור והתקרבנו אל עבר התפקיד שלנו.
* **תדר קבלי** - המשמעות של החגים, סמלים ומנהגים.
* **מי אתה עם ישראל? -** ההיסטוריה של החג ומנהגיו, ומשמעותו ביחס לתהליך התהוותנו כעם, וההשלכות של זה לגבי תפקידנו כעת.

חגי ישראל ומועדיו הוא כינוי לכלל ה[חגים](http://he.wikipedia.org/wiki/%D7%97%D7%92) ה[יהודיים](http://he.wikipedia.org/wiki/%D7%99%D7%94%D7%93%D7%95%D7%AA) הקיימים. זמנם של החגים נקבע על פי [הלוח העברי](http://he.wikipedia.org/wiki/%D7%94%D7%9C%D7%95%D7%97_%D7%94%D7%A2%D7%91%D7%A8%D7%99). תחת הגדרה זאת נכנסים ימים רבים: חלקם מצווים עוד מה[תורה](http://he.wikipedia.org/wiki/%D7%AA%D7%95%D7%A8%D7%94), חלקם נקבעו על ידי [חז"ל](http://he.wikipedia.org/wiki/%D7%97%D7%96%22%D7%9C) וחלקם נוספו במשך השנים, במיוחד בעקבות הקמת [מדינת ישראל](http://he.wikipedia.org/wiki/%D7%9E%D7%93%D7%99%D7%A0%D7%AA_%D7%99%D7%A9%D7%A8%D7%90%D7%9C). ניתן לסווג את החגים למספר סוגים: קיימים חגים שהם ימי [שמחה](http://he.wikipedia.org/wiki/%D7%A9%D7%9E%D7%97%D7%94), [תעניות](http://he.wikipedia.org/wiki/%D7%AA%D7%A2%D7%A0%D7%99%D7%AA), ימי אבל וזיכרון וימים של חשבון נפש.

<http://he.wikipedia.org/wiki/%D7%97%D7%92%D7%99_%D7%99%D7%A9%D7%A8%D7%90%D7%9C_%D7%95%D7%9E%D7%95%D7%A2%D7%93%D7%99%D7%95>

* **מהי המשמעות של החגים?**
* **מהם החגים, למה הם ניתנו לנו?**
* **האם יש סדר הגיוני בהתרחשותם?**
* **למה הם פרוסים בצורה כזו?**
* **על איזה תהליך הם מרמזים?**
* **מה ניתן ללמוד מהחגים על ההיסטוריה שלנו כעם? על העם שלנו?**
* **מדוע ובאיזה אופן החגים משמעותיים ורלוונטיים לנו כיום?**
* **כיצד ניתן לממש את תקופת החגים בצורה מיטבית השנה?**
* **מדוע אנו מרגישים אווירה מיוחדת בעת החג, משהו מיוחד באוויר? מה זה הדבר הזה? האם זו התחושה המשותפת, המאוחדת? מה עלינו ללמוד מזה?**
* **מה מסמל כל חג וחג / שלב ושלב (מבחינת סיבה ומסובב)?**
* **מה ההבדל בין חגים מהתורה לחגי חז״ל?**
* **לכל עם יש חגים, האם יש משהו מיוחד בחגים היהודיים?**
* **יש גישה שאומרת שחג הוא זמן מיוחד מבחינה אנרגטית, זהו מצב אנרגטי מיוחד בעולם כולו - שמאפשר לדברים לקרות ביתר קלות, או מצב של הכבדה מיוחדת. מה דעתך בעניין? האם יש קשר בין חגים לאנרגיה הכללית בעולם? האם זה מאפיין חגים יהודיים או גם חגים של דתות אחרות?**
* **מה אנחנו כעם ישראל יכולים ללמוד על עצמנו דרך התבוננות על החגים שלנו?**
* **אנחנו מתקרבים לחודש תשרי - מה מסמל הרצף של חגי תשרי? ולמה דווקא בסדר הזה? (ראש השנה - כיפור - סוכות)**